पुलिस को कमजोर पड़ती देख वनवासियों ने हाथों में डंडा व कुल्हाड़ी लेकर उनपर पथराव करते हुए उन्हें खदेड़ना शुरू किया। वे उन्हें खदेड़ते हुए सड़क तक भगा ले गए। इस दौरान कुछ लोग जेसीबी व अफसरों तथा पुलिस की गाड़ी पर पथराव करते हुए लाठी बरसाने लगे। वनवासियों का दावा था कि पहले पुलिस ने हमला लाठी चार्ज किया था। उन्होंने बताया कि लाठी चार्ज की घटना में गांव की खजूरिया देवी, शिवकुमारी देवी, फूलमतिया देवी, पौढारी देवी, मेहती देवी, सितारा देवी घायल हुई हैं।